Komission kertomus - EHTY:n perustamissopimuksen 95 artiklan nojalla tehtyjen terästukipäätösten seuranta, kuudestoista kertomus, marraskuu 2001 /* KOM/2001/0693 lopull. */





KOMISSION KERTOMUS - EHTY:n perustamissopimuksen 95 artiklan nojalla tehtyjen terästukipäätösten seuranta, kuudestoista kertomus, marraskuu 2001 Sisällysluettelo 1. Yhteenveto 2. Yleiskatsaus 3. Irish Steel, Irlanti 4. Siderurgia Nacional, Portugali 5. Voest Alpine Erzberg GmbH, Itävalta 1. Yhteenveto Komissio esittää 4. huhtikuuta 1994 [1], 21 joulukuuta 1994 [2] ja 29. marraskuuta 1995 [3] tehtyjen päätöstensä nojalla EHTY:n perustamissopimuksen 95 artiklan mukaisten teräs- ja rautamalmitukien seurantaa koskevan kuudennentoista kertomuksensa. [1] Päätös 94/257/EHTY (EYVL L 112, 3.5.1994, s. 52, 58, 64, 71, 77). [2] Päätös 94/1075/EHTY (EYVL L 386, 31.12.1994, s. 18). [3] Päätös 96/269/EHTY (EYVL L 94, 16.4.1996, s. 17). Edellä mainittujen päätösten mukaisesti tässä kuudennessatoista kertomuksessa käsitellään seuraavia yrityksiä: Irish Steel, Siderurgia Nacional ja Voest Alpine Erzberg. Koska useimmat tuen hyväksymistä koskevissa komission päätöksissä asetetut ehdot on jo täytetty, tässä kertomuksessa käsitellään vain niitä ehtoja, joiden täyttämistä komissio edelleen seuraa. 1.1. Irish Steel, Irlanti Irish Ispatissa 31. toukokuuta 2001 mennessä toteutetut investoinnit eivät ole muuttaneet yrityksen tuotantokapasiteettia. 1.2. Siderurgia Nacional, Portugali Seuranta kohdistuu nyt valokaariuunin asentamista koskevaan suunnitelmaan; uunin pitäisi muutetun suunnitelman mukaan olla toiminnassa vuoden 2002 ensimmäisellä neljänneksellä. SN Serviçosin terästuotantoyksiköt suljettiin maaliskuussa 2001 ja työvoimaa vähennettiin vastaavasti. Seuratakseen tuetun rakenneuudistuksen loppuunsaattamista komissio päätti jatkaa seurantaa 15. päivään maaliskuuta 2002. 1.3. Voest Alpine Erzberg, Itävalta Rautamalmista laskutettu hinta vastasi markkinahintoja ja oli seurantajakson aikana korkeampi kuin ulkomailta tuodun rautamalmin hinta. Päätöksessä hyväksytään 52 miljoonan Itävallan sillingin myöntäminen vuoden 2001 aikana. Vuoden 2001 ensimmäisellä puoliskolla maksettiin 18 miljoonaa Itävallan sillinkiä. 1.4. Aiemmin seurattuja yrityksiä koskevat keskeneräiset kysymykset * ILP Yrityksen raakateräksen ja kuumavalssattujen tuotteiden kokonaistuotantokapasiteetti ei kasvanut vuoden 2001 ensimmäisellä puoliskolla. * EKO Stahl Uuden kuumavalssaamon vuosikapasiteetin rajoittaminen 1,5 miljoonaan tonniin vuoden 2005 tammikuun loppuun asti varmistetaan elektronisella laitteella, joka tekee enimmäismäärän ylittämisen teknisesti mahdottomaksi. Järjestelmä toimii luotettavasti ja tuotantomäärät ilmoitetaan komissiolle säännöllisesti. 2. Yleiskatsaus Siderurgia Nacional, Irish Steel, Voest Alpine Erzberg >TAULUKON PAIKKA> 3. Irish Steel, Irlanti Komissio päätti 7. helmikuuta 1996 (komission päätös 96/315/EHTY [4]) hyväksyä EHTY:n perustamissopimuksen 95 artiklan mukaisen, enintään 38,298 miljoonan Irlannin punnan [5] suuruisen tuen, joka liittyy Irish Steel Ltd:n (ISL) myymiseen Ispat Internationalille ja Irish Steelin rakenneuudistukseen (yksityiskohdat esitetty aiemmissa seurantakertomuksissa). [4] EYVL L 121, 21.5.1996, s. 6. [5] 1 EUR = 0,7876 IEP. Päätöksessä tuen hyväksymiselle asetettiin useita ehtoja (ks. aiemmat seurantakertomukset). Irlannin viranomaiset antoivat 16. maaliskuuta 2001 yhdennentoista seurantakertomuksen komission päätöksen mukaisesti. Kertomus sisälsi kyseisen päätöksen liitteen mukaiset taloutta koskevat tiedot ja suhdeluvut. Sitoumusta jäädyttää tuotantokapasiteetti toukokuun 2001 loppuun on noudatettu. Irish Ispat Ltd:n vuoden 2001 ensimmäisellä puoliskolla toteuttamat investoinnit liittyivät laitteiden korvaamiseen ja huoltoon, eivätkä ne ole muuttaneet yrityksen tuotantokapasiteettia. Irish Ispat päätti lopettaa kaiken toimintansa vuoden 2001 kesäkuun puolivälissä. Yhtiölle määrättiin selvitysmies 28. kesäkuuta 2001. 4. Siderurgia Nacional, Portugali 4.1. Johdanto Komissio hyväksyi 12. huhtikuuta 1994 [6] EHTY:n perustamissopimuksen 95 artiklan nojalla portugalilaiselle valtion omistamalle teräsalan yritykselle Siderurgia Nacionalille myönnettävän 60,12 miljardin Portugalin escudon [7] tuen (ks. aiemmat seurantakertomukset). Tuki maksettiin vuosina 1994 ja 1995. [6] EYVL L 112, 3.5.1994, s. 52. [7] 1 EUR = 200,482 PTE. Kokonaissumma 299 miljoonaa EUR. Komissio hyväksyi syyskuussa 1994 viidensien terästukisääntöjen [8] mukaisesti [8] EYVL C 390, 31.12.1994, s. 18. - 4 925 miljoonaa escudoa sosiaalitukea, - 1 000 miljoonaa escudoa ympäristötukea. Vuoden 2001 ensimmäisen puoliskon loppuun mennessä on sosiaalituesta maksettu 3 401,76 miljoonaa escudoa. Tuen hyväksymiselle asetettiin useita ehtoja. Komissio seuraa edelleen seuraavien ehtojen täyttämistä: - Seixalin tehtaan masuunin korvaaminen valokaariuunilla (kesken), - henkilöstön kokonaismäärän vähentäminen 1 798 työntekijällä vuoden 1996 loppuun mennessä. Tässä kertomuksessa käsitellään 30. kesäkuuta 2001 mennessä tapahtunutta kehitystä niiden tietojen perusteella, jotka Portugalin hallitus antoi 17. syyskuuta 2001 toimittamassaan kuudennessatoista seurantakertomuksessa. Kertomuksessa keskitytään niihin ehtoihin, joiden täyttymistä komissio edelleen seuraa. 4.2. Investoinnit SN Longosin valokaariuuni Portugalin terästeollisuuden alkuperäisen rakenneuudistussuunnitelman (PERG) mukaan masuuni piti korvata valokaariuunilla vuoden 1996 alkuun mennessä. Valokaariuunin asentaminen on viivästynyt viidellä vuodella, koska Portugalin hallitus päätti yksityistää tuotantoyritykset välittömästi, mikä ei sisältynyt alkuperäiseen rakenneuudistussuunnitelmaan, ja koska viranomaiset jättivät lopullisen investointipäätöksen SN Longosin uusille yksityisille osakkeenomistajille (vrt. aiemmat kertomukset). Investoinnin loppuunsaattamisen tarkistettu aikataulu on seuraava: Maa- ja vesirakennustyöt // Vuoden 2001 jälkipuolisko; osittain käynnissä Asennus // 2. ja 3. neljännes 2001 Käytön aloitus // 4. neljännes 2001 / 1. neljännes 2002 Viivästymisen vuoksi komissio on päättänyt jatkaa seurantakautta vuoden 2002 maaliskuun 15. päivään asti [9]. [9] SG (2001) D/285564, 31.1.2001. 4.3. Henkilöstömäärän kehitys Alkuperäisessä rakenneuudistussuunnitelmassa (PERG) henkilöstöä oli tarkoitus vähentää rakenneuudistuskauden loppuun mennessä 1 798:lla. Portugalin hallituksen päätös yksityistää tuotantoyritykset välittömästi johtaa henkilöstön vähenemiseen 2618:lla vuonna 2002. Kun masuuni suljettiin maaliskuussa 2001, SN Serviçosiin jäi vain 44 työntekijää, jotka tarvitaan laitteiden purkuun. Seuraavassa taulukossa esitetään henkilöstömäärän kehitys ja ennuste: >TAULUKON PAIKKA> *Odotetut vähennykset vuonna 2001. **Laitteiden purkuun tarvittava työntekijämäärä. Irtisanomisten rahoitus >TAULUKON PAIKKA> * Tarkemmat tiedot vuosista 1993-2000 aiemmissa kertomuksissa. 1 Viidensien (vuoteen 1996) ja kuudensien (vuodesta 1997) terästukisääntöjen 4 artiklan 1 kohdan mukaisesti valtion osuus näistä kustannuksista on 50 %.. 2 Keskinäisillä sopimuksilla (neuvoteltu irtisanominen). Kuudensien terästukisääntöjen 4 artiklan mukaan sallittua sosiaalitukea maksettiin vuoden 2001 ensimmäisellä puoliskolla 732,6 miljoonaa Portugalin escudoa. 4.4. Myynti SN Serviços myy billettejä Portugalin markkinoilla yksinomaan SN Longosille. Tuotteiden hinnat vahvistetaan tavanomaisin markkinaehdoin kolmeksi kuukaudeksi. Muu terästuotanto myydään markkinoilla markkinahinnoin (Metal Bulletinissa luetellut spot-hinnat). Tuoteryhmien keskihinnat on ilmoitettu seurantakertomuksessa. Komissio on verrannut näitä hintoja keskimääräisiin markkinahintoihin ja todennut niiden pysyneen tavanomaisen hintavaihtelun rajoissa. Masuunin sulkemisen jälkeen SN-Serviçosin toiminta rajoittuu seuraaviin: - tehtaan purku, laitteiden siirtäminen ja hajottaminen - käytöstä poistetun teollisuustontin ympäristön ennallistaminen ja edellisen omistajan vastuulle jääneiden pitkäkestoisten ympäristön pilaantumisongelmien ratkaiseminen - terästuotantoon käytettyjen alueiden muuntamisen ja kunnostamisen edistäminen, jotta voidaan luoda edellytykset uuden teollisuuden tai palvelutoimintojen sijoittamiseksi alueelle - yrityksen liiketoiminnan lopettamisen hallinnointi keskittyen erityisesti henkilöstöä ja raha-asioita koskeviin kysymyksiin. 4.5. Taloudellinen tulos Portugalin viranomaiset ovat toimittaneet komission päätöksen liitteen mukaiset täydelliset taloutta ja talouden tunnuslukuja koskevat tiedot. Portugalin viranomaisten mukaan SN Serviçosin taloudellisen tuloksen heikkeneminen johtui pääasiassa poistojen [10] ja varausten [11] lisäämisestä. [10] Yritys on päättänyt varovaisuussyistä määritellä uudelleen kriteerit, joita sovelletaan käytöstä poistettavan tehtaan todennäköistä käyttöikää määritettäessä. Tehtaan kirjanpitoarvon katsottiin huhtikuussa 2001 olevan käytännössä olematon. [11] Varauksia on lisätty käytöstä poistettujen ja poistettavien tehtaiden varastojen myynnin yhteydessä mahdollisesti koituvien tappioiden kattamiseksi. Varastot on merkitty taseeseen hankintahintaan. Masuunin sulkeminen on aiheuttanut myös ylimääräisiä kuluja, koska kirjanpitoon on sisällytetty huhtikuusta 2001 lähtien irtisanottavien työntekijöiden työsopimusten päättymisen vuoksi maksettavat korvaukset kokonaisuudessaan. Yhtenä syynä tuloksen heikkenemiseen vuonna 2000 on raaka-aineiden ja muiden tarvikkeiden hintojen nousu. Niiden keskimääräinen hankintahinta nousi merikuljetusrahtien hinnankorotusten ja Yhdysvaltain dollarin voimakkaan vahvistumisen vuoksi. SN Serviços >TAULUKON PAIKKA> * alustavat luvut 4.6. Tuki EHTY:n perustamissopimuksen 95 artiklan nojalla hyväksytty tuki maksettiin kuudessa erässä maaliskuun 1994 ja kesäkuun 1995 välisenä aikana, kuten neljännessä seurantakertomuksessa todettiin. Viidensien terästukisääntöjen 3 artiklan nojalla hyväksyttyä ympäristötukea ei ole toistaiseksi maksettu. Viidensien ja kuudensien terästukisääntöjen 4 artiklan 1 kohdan nojalla hyväksytyn sosiaalituen käyttöä selostettiin edellä 4.3 kohdassa (irtisanomisten rahoitus). 5. Voest Alpine Erzberg GmbH, Itävalta 5.1. Johdanto Komissio päätti 29. marraskuuta 1995 hyväksyä [12] Voest Alpine Erzberg GmbH:lle (VAEG:lle) myönnettävän tuen sen kaivostoiminnan lakkauttamiseksi asteittain vuoteen 2002 mennessä. Hyväksytystä tuesta 272 miljoonaa Itävallan sillinkiä on tarkoitettu vuosien 1995-2002 tappioiden kattamiseen ja 136 miljoonaa sillinkiä [13] kuluihin, jotka aiheutuvat kaivoksen sulkemisesta turvallisesti ja ympäristöystävällisesti. [12] EYVL L 94, 16.4.1996, s. 17. [13] 1 EUR = 13,7603 ATS. 271 miljoonaa ATS = 19,76 miljoonaa EUR. 136 miljoonaa ATS = 9,88 miljoonaa EUR. Tuen hyväksymiselle asetettiin muun muassa seuraavat ehdot: - edellä olevassa taulukossa ilmoitettu tuen vuotuinen enimmäismäärä ja tuotannon vuotuinen enimmäismäärä eivät ylity (toistaiseksi noudatettu) - toimintatuen määrä ei ylitä tuotantokustannusten ja myyntitulojen erotusta (toistaiseksi noudatettu), - rautamalmista laskutettu hinta vastaa markkinahintaa eikä ole alhaisempi kuin ulkomailta tuodun rautamalmin hinta (toistaiseksi noudatettu). Tässä kertomuksessa käsitellään 30. kesäkuuta 2001 mennessä tapahtunutta kehitystä niiden tietojen perusteella, jotka Itävallan hallitus antoi 20. syyskuuta 2001 komission pyynnön mukaisesti toimittamassaan kahdennessatoista seurantakertomuksessa. 5.2. Uusi seurantakertomus 5.2.1. Yritys Voest Alpine Erzberg Gesellschaft mbH:n (VAEG) omistaa ÖIA Bergbauholding Aktiengesellschaft, joka kuuluu Itävallan valtion kokonaan omistamaan Österreichische Industrieholding Aktiengesellschaft -nimiseen teollisuuden holdingyhtiöön. VAEG harjoittaa alhaisen rautapitoisuuden omaavan (n. 32 prosenttia rautaa) malmin louhintaa. Yrityksellä on vain yksi asiakas, Voest Alpine Stahl AG (VASA), joka yksityistettiin syksyllä 1995. 5.2.2. Toimintatuki 5.2.2.1. Tuotanto ja myynti Vuoden 2001 ensimmäisellä puoliskolla VAEG tuotti 447 000 tonnia rautamalmia, jonka rautapitoisuus oli keskimäärin 33,6 prosenttia, sekä 509 100 miljoonaa tonnia heikompilaatuista tuotetta, jota VASA voi käyttää masuunin panosmateriaalina (Möllerzusatzmaterial). Nämä määrät myytiin ja toimitettiin VASA:lle. Koska VAEG:n tuotanto ylitti 9 000 tonnilla vuoden 2000 enimmäismäärän, Itävallan viranomaiset ovat sitoutuneet vähentämään lisämäärän vuodelle 2001 hyväksytystä enimmäismäärästä [14], joka on näin ollen 991 000 tonnia. [14] Ks. 15. kertomus, 6.2.2.1 kohta. 5.2.2.2. Tuotantokustannukset Vuoden 2001 ensimmäisellä puoliskolla rautamalmin ja heikompilaatuisen materiaalin tuotantokustannukset, sulkemis- ja sopeutustoimet mukaan luettuina, olivat 134,8 Itävallan sillinkiä tonnilta. Tuotantokustannukset esitetään yksityiskohtaisesti liitteessä. 5.2.2.3. Hinnoittelu Vakiolaatuinen rautamalmi myytiin hintaan 139,50 sillinkiä (10,14 EUR) tonnilta. Tämä vakiohinta vahvistettiin marraskuussa 2000 koko vuodeksi 2001. Heikompilaatuista materiaalia (Möllerzusatzmaterial) myytiin 83 sillingillä (6,03 EUR) tonnilta kalkkikivimurskan (Kalkschotter) markkinahinnan perusteella. Rautamalmin ja heikompilaatuisen materiaalin (Möllerzusatzmaterial) toimitusten keskihinta oli 109,42 sillinkiä (7,95 EUR) tonnilta. Laskutettu hinta, jossa on mukana kulut kuljetuksesta VASA:lle Linziin, oli 653,61 sillinkiä (47,50 EUR) tonnilta rautaa. Itävallan kahdennessatoista seurantakertomuksessaan esittämät tiedot vahvistavat Voest Alpine Rohstoffbeschaffungs GmbH:n antamat tiedot, joiden mukaan edellä esitetty rautamalmitonnin hinta on korkeampi kuin tuontimalmista maksettava vertailuhinta. Tiedon antanut yritys on Voest-Alpine Stahl AG:n tytäryhtiö, joka vastaa raaka-aineen ostosta. Näin voidaan todeta, että vuoden 2001 alkupuoliskon hinnat eivät olleet alhaisempia kuin 29 päivänä marraskuuta 1995 tehdyn komission päätöksen 2 artiklassa määrätään. 5.2.2.4. Toimintatuki VAEG:n kokonaistappiot vuoden 2001 ensimmäisellä puoliskolla olivat 24,66 miljoonaa Itävallan sillinkiä (1,79 miljoonaa EUR). Kauden kokonaistappioista noin 4,9 miljoonaa sillinkiä liittyi sulkemistoimiin. Toimintatukea maksettiin vuoden 2001 ensimmäisellä puoliskolla 18 miljoonaa Itävallan sillinkiä. Komission koko vuodeksi 2001 hyväksymä määrä on 26 miljoonaa Itävallan sillinkiä. 5.2.3. Sulkemistuki Sulkemistukea ei vuoden 2001 ensimmäisellä puoliskolla maksettu lainkaan, vaikka komission vuodeksi 2001 hyväksymä määrä on 26 miljoonaa Itävallan sillinkiä. 5.2.4. Maksetun tuen ja hyväksytyn tuen vertailu . >TAULUKON PAIKKA> * Tarkemmat tiedot vuosista 1995-2000 aiemmissa kertomuksissa. 5.2.5. Henkilöstömäärän kehitys Henkilöstömäärän vähentämistä suunnitellaan seuraavasti: >TAULUKON PAIKKA> Alkuperäisestä suunnitelmasta poiketen henkilöstön kokonaismäärä supistettiin 30. kesäkuuta 2001 mennessä 186 henkilöön. Näin ollen henkilöstön vähentäminen on edennyt suunniteltua nopeammin. LIITE Vuoden 2001 alkupuoliskon tuotantokustannusten ja myynnin vertailu >TAULUKON PAIKKA>